五言（八首） 四
作者：王梵志
朝代：唐

paragraphs: 良田收百頃，兄弟猶工商。
却是成憂惱，珠金虛滿堂。
滿堂何所用？妻兒日夜忙。
行坐聞人死，不解暫思量。
貧兒二畝地，（自「貧兒二畝地」以下，張錫厚另作一首。
此句《說郛》作「買得貧家地。
」）乾枯十樹桑。
桑下種粟麥，四時供父娘。
圖謀未入手，祇是願饑荒。
結得百家怨，此身終受殃。